Legal Document

Category: 4

Text:
9. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. ΔΥ 3α/737 της 12/15 Ιουλ. 1993 (ΦΕΚ Β΄ 530) Ωράριο Εργασίας προσωπικού Κέντρων Υγείας (Κ.Υ.) και Κέντρων Ψυχικής Υγείας (Κ.Ψ.Υ.). Έχοντας υπόψη: 1.Τις διατάξεις του άρθρ. 1 του Νόμ. 1157/81 «Περί κυρώσεως της από 29 Δεκ. 1980 Πράξεως Νομοθετικού Περιεχομένου του Προέδρου της Δημοκρατίας «περί καθιερώσεως πενθημέρου εβδομάδος εργασίας των δημοσίων εν γένει υπηρεσιών και ρυθμίσεως συναφών θεμάτων»(ΦΕΚ 126 τ. Α΄), όπως συμπληρώθηκε με τις παρ. 1 και 2 του άρθρ. 23 του Νόμ. 1735/87 (ΦΕΚ 195 τ. Α΄). 2.Τις διατάξεις του άρθρ. 15, της παρ. 4 του άρθρ. 93 και της παρ. 2 του άρθρ. 17 του Νόμ. 2071/92 «Εκσυγχρονισμός και Οργάνωση Συστήματος Υγείας» (ΦΕΚ 123 τ. Α΄). 3.Τις αριθ. 974/92 και 975/92 (ΦΕΚ 739 τ. Β΄) και 240/93 (ΦΕΚ 81 τ. Β΄) κοινές αποφάσεις των Υπουργών Προεδρίας της Κυβέρνησης και Υγείας, Πρόνοιας και Κοιν. Ασφαλίσεων, σύστασης θέσεων προσωπικού των Κέντρων Υγείας και Κέντρων Ψυχικής Υγείας και μεταφορά τους στις Διευθύνσεις Υγείας και Διευθύνσεις Υγείας και Πρόνοιας. 4.Την αριθ. ΔΙΑΔΠ/Γ2β/20457/8.7.93 απόφαση του Υπουργού Προεδρίας της Κυβέρνησης, με την οποία μεταβιβάζει στον Υπουργό Υγείας, Πρόνοιας και Κοιν. Ασφαλίσεων την αρμοδιότητα να καθορίζει το ωράριο εργασίας με απόφασή του.  5.Τις διατάξεις του αρθρ. 29Α του Νόμ. 1558/85 που προστέθηκε με το άρθρ. 27 του Νόμ. 2081/92 (ΦΕΚ 154 τ. Α΄) και το γεγονός ότι από την παρούσα απόφαση προκαλείται δαπάνη σε βάρος του Κρατικού Προϋπολογισμού το ύψος της οποίας δεν μπορεί να προσδιοριστεί. Για την ανωτέρω δαπάνη έχει εγγραφεί  (Αντί για τη σελ. 167) Σελ. 167(α) Τεύχος 1235-Σελ. 71 483 Κέντρα Υγείας-Πολυϊατρεία 34.Β.γ.7-9 πίστωση στον Κρατικό Προϋπολογισμό ύψους 3.606.200.000 δραχμ. στον Ειδικό Φορέα 155 και με τους εξής ΚΑΕ 0511 και 0512. 6.Το γεγονός ότι τα Κ.Υ. και τα Κ.Ψ.Υ. συνδέονται επιστημονικά και λειτουργικά με τα Νοσηλευτικά Ιδρύματα των οικείων Νομαρχιών, με συνέπεια να παρίσταται ανάγκη λειτουργίας τους καθ’ όλο το 24ωρο για την εξυπηρέτηση των αναγκών του πληθυσμού της περιοχής ευθύνης τους, αποφασίζουμε: 1.Καθορίζουμε: (α)το ωράριο εργασίας του προσωπικού, πλην του ιατρικού, των Κ.Υ. και Κ.Ψ.Υ. σε 7 1/2 ώρες ημερησίως. (β)το ωράριο εργασίας του προσωπικού των κλάδων ΤΕ Ακτινολόγων Ραδιολόγων και ΔΕ Χειριστών Εμφανιστών Ακτινολογικών Μηχανημάτων ως και του προσωπικού, που αποδεδειγμένα εργάζεται στα Ακτινολογικά Εργαστήρια, σε 6 1/2 ώρες ημερησίως. 2.Οι παραπάνω υπάλληλοι μπορούν να εργάζονται σε εναλλασσόμενες βάρδιες ή και με υπερωριακή απασχόληση εφόσον τούτο επιβάλλεται από τις λειτουργικές ανάγκες των υπηρεσιών λόγω των ειδικών συνθηκών λειτουργίας τους καθ’ όλο το 24ωρο, βάσει του προγράμματος εφημεριών και υπερωριακής απασχόλησης όπως αυτό καταρτίζεται από τα αρμόδια για τα Κ.Υ. και Κ.Ψ.Υ. όργανα.